जिरिबाम

जिरिबाम हे भारताच्या मणिपूर राज्याच्या जिरिबाम ह्याच नावाच्या जिल्ह्याचे मुख्यालय आहे. मणिपूरचे प्रवेशद्वार समजले जाणारे जिरिबाम मणिपूर राज्याच्या पश्चिम भागात आसाम राज्याच्या सीमेवर स्थित असून ते राजधानी इम्फाळपासून सुमारे २२० किमी अंतरावर आहे. २०११ साली जिरिबामची लोकसंख्या ७,३४३ होती. मणिपुरी व बांग्ला ह्या येथील प्रमुख भाषा आहेत.

जिरिबाम रेल्वे स्थानक हे मणिपूर राज्यामधील सर्वात पहिले रेल्वे स्थानक असून ते भारतीय रेल्वेच्या उत्तर पूर्व सीमा रेल्वे क्षेत्राच्या अखत्यारीत येते. येथून सिलचरसाठी पॅसेंजर रेल्वे धावते. जिरिबाम-इम्फाळ रेल्वेमार्गाचे काम सुरू असून डिसेंबर २०२३ मध्ये हा मार्ग वाहतूकीसाठी खुला होईल.

वर्ग:मणिपूरमधील शहरे
वर्ग:जिरिबाम जिल्हा